
**Cyngor Dinas Caerdydd - Telerau ac Amodau**

**Cynllun Cymorth Achredu’r Cyflog Byw ‘Gwirioneddol’ 2022/2023**

1. Bydd y cynllun yn berthnasol i bob cyflogwr sy'n meddiannu eiddo annomestig o fewn ardal Cyngor Caerdydd ac sy'n atebol am dalu Ardrethi Busnes ac nad yw mewn diffyg ariannol.
2. Bydd y cynllun yn berthnasol i'r holl sefydliadau sydd â hyd at 250 o weithwyr.
3. Rhaid i fusnes gael ei achredu gyda'r Sefydliad Cyflog Byw (SCB) h.y., mae ganddo gytundeb trwydded achredu wedi'i lofnodi gyda'r SCB. Bydd cadarnhad o achredu gyda'r SCB yn brawf pendant. Rhaid i fusnes gael ei achredu erbyn 31 Mawrth 2023. Os yw'r drwydded achredu ar gyfer gweithredu fesul cam, caiff hawl ei gadarnhau pan gaiff y drwydded ei llofnodi.
4. Mae’r gost achredu yn seiliedig ar nifer y gweithwyr ac a yw'r sefydliad yn gorff preifat neu gyhoeddus, a chaiff ei gosod gan y SCB. Bydd y ffi achredu a godir gan y SCB yn dystiolaeth o faint y sefydliad.
5. Mae'r SCB yn monitro sefydliadau ac os bydd unrhyw fusnes yn torri'r cytundeb o fewn 3 blynedd i'w lofnodi yna bydd unrhyw ostyngiad a ddyfarnwyd yn cael ei ail-hawlio.
6. Mae'r grant yn ddyfarniad untro ac yn cyfateb i 3 gwaith y gost achredu a ddyfynnir gan y SCB ar yr adeg achredu. Bydd y taliad yn cael ei wneud gan ddefnyddio BACS (Gwasanaeth Clirio Awtomataidd y Bancwyr).
7. Mae'r taliad a gynigir yn un untro, ni ellir ei ôl-ddyddio, a bydd ar sail y cyntaf i'r felin nes bod ein cyfraniad cyffredinol yn hafal i £50,000.
8. Mae hawl i’r taliad yn ddarostyngedig i derfynau Cymorth Gwladwriaethol de minimis lle na ddylai busnes fod wedi derbyn cymorth gwladwriaethol dros 200,000 ewro (£230,000) yn ystod y 3 blynedd ddiwethaf (y flwyddyn gyfredol ynghyd â’r 2 flwyddyn cyn hynny). Mae Cymorth Gwladwriaethol yn cynnwys rhyddhad, grantiau, cyfradd llog a rhyddhad treth, cymorthdaliadau, gwarantau, ac ati. Bydd gofyn i'r busnes lofnodi datganiad yn cadarnhau hyn. Gall hyn atal llawer o'r cadwyni manwerthu cenedlaethol mawr sydd â siopau mewn llawer o ganol trefi rhag derbyn y rhyddhad hwn.
9. Os yw busnes cymwys yn symud allan o ardal y Cyngor o fewn 3 blynedd ar ôl cael achrediad, gellir ail-hawlio'r taliad. Ond os yw'r talwr ardrethi yn symud o fewn yr ardal bydd y taliad yn parhau.
10. Cwmnïau cenedlaethol/aml-genedlaethol - bydd hawl gan y rhain i wneud cais os ydynt wedi'u hachredu gyda'r SCB, fodd bynnag os ydynt yn atebol am fwy nag 1 eiddo yn ardal y Cyngor dim ond un grant y bydd ganddynt yr hawl i'w gael. Gall rheolau Cymorth Gwladwriaethol hefyd eu hatal rhag cael cymorth ariannol.

**